A SUNAT CEASUL? 


Motto: Vocea spiritului tutelar al Națiunii: 
1.„Dreptul Națiunii înaintea tuturor!” 
(Zalmoxis, primul legiuitor al Națiunii) 
2. „Națiunea adevărată — noi o iubim aşa cum este, cum a făcut-o Dumnezeu, 
cum a ajuns, prin suferinţele seculare, până în zilele noastre”. 
3. „Dispoziţiile ce ating viaţa juridică şi economică a naţiei trebuie să rezulte 
înainte de toate din suprema lege a conservării naţionalităţii şi a ţării”. 
4. „Voim Statul naţional, nu Statul cosmopolit, nu America dunăreană. 
Voim ca stejarul stejari să producă, nu meri pădureţi”. 


(Mihai Eminescu — suflet din sufletul neamului) 


„UNIUNEA EUROPEANĂ - MAREA AMĂGIRE” — 

Aşa se intitulează o carte a doi autori englezi, apărută în Occident în urmă cu numai 8 
ani (2003). 

Cartea a fost şi a rămas cea mai serioasă şi mai responsabilă analiză a istoriei secrete a 
„proiectului european” la care s-a lucrat discret dar mai ales secret, timp de 3 decenii, precum şi a 
construcţiei politice europene edificată pe baza lui, cu „paşi mărunți”, după cel de-al doilea război 
mondial. Conţinutul cărţii, expus cu metodă, erudiție şi bună credinţă, este excelent sintetizat în 
titlul ei, iar prima copertă (ed. Antet) îl întregeşte într-un mod semnificativ. Acest elaborat 
ştiinţific a fost şi a rămas cel mai elocvent semnal de alarmă pentru amăgiţii de până atunci dar şi 
pentru viitorii eventual candidaţi la „marea amăgire”, autorii având buna intenție de a-i trezi la 
realitate şi pe unii şi pe alţii. 

Nu ştim care a fost ecoul acestei cărți în Occident, dar la noi, după revoluţia furată din 
decembrie 1989 s-a aruncat asupra ei vălul tăcerii aproape totale. Fiindcă avertismentul nu 
convenea nici autointitulatei „clase politice” ieşită din „marea năpârlire”, nici „baronilor” din 
partidele politice, încrâncenaţi într-o bătălie permanentă pentru Putere, nici parlamentelor intrate 
în „hora” celor propulsaţi la guvernare — şi toţi se aflau sub indicațiile şi „monitorizarea” 


„parteneriatelor strategice” contractate între timp. Iar ţara, sub regimurile care s-au succedat după 


1, Cristopher Booker şi Richard North, Uniunea Europeană - marea amăgire. Istoria 
secretă a construcției evropene, Ed. Antet, Bucureşti, 2004, trad. de Mihnea 
Columbeanu, 366 p. 


principiul: „pleacă-ai noştri, vin ai noştri, noi ...”, intrase sub devastatoarea „doctrină a şocului”, 
într-o „eră” a „capitalismului dezastrelor”. 

Istoria noastră postdecembristă se desfăşura şi se desfăşoară sub această „umbrelă”, 
demnă de „marea amăgire” pusă la cale, care deja cuprinsese înalte sfere europene. „Jos”, omul 
de rând nu ştia ce se întâmplă, dar deja simţea şi vedea consecinţele. Astfel, şi la noi, la începutul 
anului 2007 a sosit „ceasul” în care lideri vremelnici, urmaţi operativ de un parlament 
„disciplinat”, cedând suveranitatea naţională, au subscris sub cele două eufemisme — „aderare” şi 
„integrare” — „topirea” naţiunii etnice şi a Statului ei național într-un Superstat european numit, 
tot eufemistic, „Uniune”, aşa cum reieşea cu claritate dintr-o „recomandare” a „Centrului” — 
„recomandarea otrăvită”, cum titra un cotidian din Bucureşti —, deja lansată cu un an înainte 
(2006). Tot în 2007, prin politica educaţională s-a reconfirmat falsificarea identităţii noastre 
naționale reale, deja operată anterior, din etapă în etapă, de alți lideri vremelnici, convinşi de către 
„ştiințificii” Academiei. Era un „preludiu”, pentru ca „topirea? care urma, conform 
„recomandării”, să nu fie atât de chinuitoare... Noul Superstat era deja direcționat să devină „civic 
şi multicultural”, fără vreo „culoare” naţională. Iar națiunilor creştine ale continentului, intrate 
sau „aspirante” la o asemnea „topire”, li se precizase, cu doi ani înainte (în 2005), să ştie că prin 
aceasta intră într-o „Europă post-creştină”, încheindu-și socotelile şi cu Dumnezeu, eventual 
trecând, Bisericile creştine, prin „faza” de sorginte ocultă, a „ecumenismului”. 

Cum reuşise până atunci, „marea amăgire” să „convingă” lideri vremelnici şi 
parlamente europene — arătau autorii, cu detalii de la ţară la ţară, în cartea citată. 

Ai noştri, „aderând” şi „integrându-se”, au vrut să fie şi dânşii, în primul rând cei mai 
„elite”, cum se spune, „în rând cu lumea” şi să ia şi ei loc „la masa decidenților”, cum deja 
spusese unul dintre ei. 

La „vârful” U.E., „puseele naţionaliste” erau şi sunt dezaprobate şi combătute, deşi 
veneau şi vin continuu ştiri că micul fermier şi mica inițiativă particulară nu suportă 
„binefacerile? aquis-ului comunitar suveran — legea supremă a „Uniunii? —, elaborat de 
tehnocraţii şi discipolii d-lui Jean Monnet iar ciobanii noştri mioritici au rămas speriați că vor 
dispărea, cu ciobănia lor cu tot. Sigur, vântul urma să sufle puternic în pânzele „celor mari”, 
pentru îmbogățirea bogaţilor şi sărăcirea în continuare a săracilor. 

Care este acum situaţia specială a românilor ca națiune şi ca popor, a României ca ţară — 
tentație istorică a multor încoronați pe care „lumea nu putea să-i mai încapă” —, a Statului nostru 
„naţional, unitar şi suveran”, cum încă mai scrie în Constituţie? Cităm din „beneficiile” reale ale 


„aderării” şi „integrării”, cu perspectiva „globalizării”: 


1.Naţiunea noastră etnică — „națiunea adevărată”, cum îi spunea Eminescu — şi Statul ei 
naţional, cu suveranităţile deja cedate, urmează să se „topească”, conform „recomandării” U.E., 
în Suprastatul „civic şi multicultural” numit „Uniune”. De-a lungul istoriei, cele două valori 
supreme au fost continuu vizate să fie şterse, cu prioritate, de pe faţa pământului de către cei care 
şi-au arogat dreptul la dominația lumii. 

2.Asupra poporului român în ansamblu — națiunea etnică şi minoritățile naţionale —, 
după o recentă demonstraţie într-o carte avertisment, deja se desfăşoară, ca obiectiv strategic, 
Holocaustul Împotriva Românilor, alţii urmând să le ia locul în Dacia edenică”. 

3.După mersul actual al evenimentelor, România ca ţară, într-un viitor previzibil, ar fi 
sortită să dispară de pe hartă, în Spaţiul ei de azi, cât a mai rămas, urmând a se înscrie un număr 
de „regiuni de la Dunărea de jos”. Sau, poate, una singură în „Imperiul global” a cărui himeră 
„stăpânii lumii” deja au lansat-o. 

4.În consecinţă, deja oameni zdraveni, buni de muncă, tineri şi mai puţin tineri, 
calificaţi şi mai puţin calificaţi, aruncați în şomaj sau amenințați cu această perspectivă, pleacă în 
„lumea largă” după o bucată de pâine pentru ei şi pentru familii. Copii rămaşi acasă, în grija 
bunicilor sau a ... vecinilor, au început să se sinucidă de sărăcie şi de dorul părinţilor care nu mai 
vin iar bătrânii au devenit din nou „repetabila povară”, vorba poetului. 

5.În sfârşit, multe încă sunt cuprinse în distrugătorul holocaust, dar încheiem cu 
primejdia ce decurge din faptul că în încrâncenata situație internaţională, cu „parteneriatele” pe 
care liderii vremelnici le-au contractat, spaţiul nostru încă național a devenit ţinta rachetelor într- 
un previzibil război. Am fost deja amenințați în mod expers şi oficial, dar liderul cel mare ne tot 
asigură că ne aflăm sub protecţia scutului american, defensiv, antirachetă. 

Situaţia este similară şi la alți „aderați” şi „integraţi”. 

* 

Cu timpul însă, încheieturile „construcţiei europene” au început să scârțâie, căci 
reacțiile fireşti ale celor ce pătimesc sunt tot mai evidente — pe cale de consecință. Observând 
atent, cei care deja îşi adjudecă dreptul de „stăpâni ai lumii” au găsit soluția: au pus de o criză, 
dar una de „mare calibru”, care să-i „liniştească” pe cei „neliniştiți”. Însă, ca orice criză majoră şi 
aceasta a produs deja şi un efect de bumerang, decurgând din reacţia firească a celor loviți 
puternic de ea, efect care a ajuns să amenințe complicatul angrenaj al Suprastatului numit 


„Uniune”, punându-l sub semnul întrebării. 


2, Prof. dr. Gheorghe Funar, Holocaustul împotriva românilor, Ed. GEDO, Cluj-Napoca, 
2010, 687 p. 


În anul 2003, autorii cărţii menţionate, cu profesionalism, cu bune intenţii şi bună 
credinţă lansaseră această previziune. 

Vremelnicii lideri locali, dar şi cei de la „Centru”, s-au speriat cu adevărat iar unul 
dintre ei a spus-o deschis: „Europa nu a fost niciodată atât de aproape de explozie!” 

Era vorba despre „Uniunea Europeană”. În context, chiar de Europa însăşi. Ce-i de 
făcut? Întrebare dilematică! 

Din corul pe mai multe voci ale întrunirii la „cel mai înalt nivel” n-a ieşit însă soluția 
firească. 

Pentru că acolo, „sus”, se gândeşte altfel. În planul himeric al „stăpânilor lumii”, lansat 
şi prin amintita „recomandare otrăvită” din 2006, sunt cuprinse şi „Uniunile” zonale 
(megaformațiuni politice/suprastatale), ca etapă intermediară în drumul către preconizatul 
„Imperiu global” în care amalgamarea planetară ar urma să se desăvârşească, într-o aşazisă „Nouă 
Ordine Mondială”. 

Revenind la Europa, orice minte raţională îi doreşte să fie unită, fericită, să trăiască în 
pace, să fie capabilă să-şi apere valorile şi speranţele. Dar la o asemenea împlinire nu se poate 
ajunge decât într-o Europă a naţiunilor suverane şi a Statelor lor naţionale independente, care 
pot angaja între ele dar şi la nivel planetar multiple relaţii, raporturi, convenţii, tratate, reciproc 
benefice, de natură să permită, operativ şi eficient, rezolvarea problemelor prezente şi viitoare. 

Numai aceasta poate fi soluția firească pentru depăşirea situaţiei limită la care s-a 
ajuns la nivel planetar, în context şi pentru a evita „explozia Europei” — bătrânul continent, 
leagăn al civilizației dar şi chinuit în timp istoric, până azi, de atâția lideri vremelnici şi 
neautentici, care au alergat după himere. 

Cartea menţionată la început a avertizat în 2003 că „mai devreme iar nu mai târziu” 
poate veni „explozia” dacă se va merge în continuare pe soluţii nefireşti ce sfidează legitatea 
istoriei. 

Redăm previziunea-avertisment din finalul cărții: 

<Naţiunile europene ai căror lideri vremelnici au semnat „aderarea” şi 
„integrarea”> „deveniseră victimele uneia dintre cele mai mari prefăcătorii colective ale 
secolului XX, care din acest punct de vedere merită să fie aliniată lângă visele de 
autoamăgire ale comunismului. 

Mai curând, poate, iar nu mai târziu, fantezia marelui proiect european se va 
dărâma, biruită de realitate, distrusă de toate acele contradicții pe care, în ambițiile ei 


demente, n-a fost în stare să le prevadă şi pe care n-ar fi putut niciodată să le rezolve. Dar 


(...) va lăsa în urma ei distrugeri cumplite: un pustiu din care popoarele Europei vor avea 
nevoie de mulți ani ca să se trezească iar la viaţă” (p. 314, s.n.). 
* 

Scrutând evoluţia istorică a lumii, a Epocii moderne îndeosebi — epocă a suveranităților 
naționale —, în context şi situația României, timp de aproape 50 de ani de carieră universitară în 
domeniu, folosind din plin, pentru prima dată astfel, şi cartea aceasta, am ajuns la concluzia că 
sociatetea modernă, care trebuie să asigure în sfârşit armonia socială şi democrația reală, a fost 
deviată de la mersul ei firesc şi adusă în cea mai primejdioasă situaţie limită, de către Conspirația 
neoimperialistă mondială. 

Depăşirea acestei situaţii se poate realiza numai printr-o nouă renaştere naţională, prin 
aportul forţelor politice pozitive ale fiecărei națiuni şi concertarea lor la nivel mondial, căci 


primejdia este planetară”. 


25.XI1.2011, în ziua de Crăciun, în marea sărbătoare strămoşească a creşterii 
luminii, Crăciunul geto-dac, adoptată de Biserica creştină ca mare sărbătoare a naşterii 


Mântuitorului nostru lisus Hristos. 


Conf. univ. dr. G.D.Iscru 


3. Conf. univ. dr. G.D.Iscru. O nouă introducere în epoca modernă. Cu privire special la 
istoria națională, Ed. Proema, Baia Mare, 2010, 512 p. 


